stanford-oval/wikipedia huggingface dataset:
Spread Eagle (yhtye)
Yhtyeen jäsenet > Sessiomuusikot

Kirke Blankenship - rummut (1992)
John Macaluso - rummut (1992-1993)
Thommy Price - rummut (1992-1993)
Yhtyeen jäsenet > Kiertuejäsenet

Dave Femia - rummut (1993)
John Macaluso - rummut (2006)
Chris Caffery - kitara (2006)
Gerry White - rummut (2008)
Yhtyeen jäsenet > Alkuperäinen kokoonpano

Ray West - laulu
Paul DiBartolo - kitara, laulu
Rob De Luca - basso, laulu
Tommi Gallo - rummut
Diskografia

| vuosi | Nimi | Levy-yhtiö |
| --- | --- | --- |
| 1990 | Spread Eagle | MCA / Universal Records  |
| 1993 | Open To The Public | MCA / Universal Records  |
| 2006 | Spread Eagle (remasteroitu) | Lovember Records  |
| 2019 | Subway To The Stars | Frontiers SRL Records |
Aiheesta muualla

Spread Eagle-viralliset sivut
Shakugan no Shana

Shakugan no Shana on japanilainen light novel -sarja, jonka on kirjoittanut Yashichiro Takahashi. ASCII Media Works julkaisi sarjaa 26 osaa vuodesta 2002 vuoteen 2012.
Sarjan pohjalta on tehty myös anime- ja manga-versiot, sekä videopeli PlayStation 2:lle ja Nintendo DS:lle.
Sarjan päähenkilöitä ovat muun muassa Yuji Sakai ja Shana, jotka taistelevat ihmisten olemassaoloa syöviä Tomogara-nimisiä hirviöitä vastaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shakugan no Shana
San Isidro (1730)

| San Isidro |
| --- | --- |

Aluksen vaiheet
Rakentaja:  Astillero Real, Guarnizo, Santander
Laskettu vesille:  1730
Poistui palveluskäytöstä:  miehistönsä tuhoama 2. maaliskuuta 1743
Tekniset tiedot
Pituus:  46,33 m
Leveys:  14,63 m
Syväys:  7,32 m
Aseistus
Aseistus:  Alempi tykkikansi: 24 × 24 naulan tykkiä Ylempi tykkikansi: 26 × 12 naulan tykkiä puolikansi: 10 × 6 naulan tykkiä
San Isidro oli Espanjan laivaston vuonna 1730 vesillelaskettu kaksikantinen 62-tykkinen San Luis -luokan linjalaiva.
Hankinta

Alus tilattiin Guarnizon telakalta. Alus laskettiin vesille vuonna 1730.
Palvelus

Maaliskuussa 1730 alus kuljetti Cádizista Galician kanssa joukkoja La Coruñaan päällikkönään Francisco Liaño y Arjona. Se saapui 6. lokakuuta 1730 Cornejon laivueessa Cádiziin. Alus kuljetti 23. marraskuuta Santa Anan ja viestialus San Diegon kanssa joukkoja La Coruñaan. Tammikuussa 1731 alus saapui Ferroliin Cornejon laivueessa, jonka muut alukset olivat Santiago, Santa Ana, Reina ja fregatti Hermione sekä viestialus San Diego. Alus suojasi 20. huhtikuuta Ferrolista 5-7 kauppa-aluksen saattueen Cádiziin. Se lähti 21. elokuuta 1731 Ferrolista Cornejon laivueessa Cádiziin ja Barcelonaan, missä se kohtasi Marqués de Marin laivaston. Alus lähti Barcelonasta laivaston mukana Livornoon, missä se laski joukkoja maihin. Tammikuussa 1732 alus saapui Cartagenaan Hérculeksen ja fregatti Faman kanssa.
Alus lähti 18. kesäkuuta 1732 Alicantesta Cornejon laivueessa Oraniin, missä se laski 29. kesäkuuta joukkoja maihin. Elokuussa se suojasi saattueen Cartagenaan. Alus saapui 8. syyskuuta Cornejon laivueessa Cádiziin, mistä se lähti lokakuussa Cornejon laivueen lippulaivana Santiagon ja viestialus San Diegon kanssa Ferroliin. Alus saapui 31. lokakuuta Ferroliin.
Alus osallistui 1733 Napolin ja Sisilian sotaretkiin. Helmikuussa 1734 se saapui Cádiziin. Alus lähti maaliskuussa Ferrolista Reggion laivueessa Cádiziin, jonne se saapui 15. huhtikuuta. Toukokuussa alus oli Conquistadorin, Princesan ja fregatti Galgan kanssa Cádizissa, missä ne muodostivat Aldereten laivueen. Kesäkuussa 1734 Aldereten laivue lähti Cádizista Italiaan. Alus palasi elokuussa Cádiziin.
Aluksen miehistö upotti 28. syyskuuta 1734 Guipúzcoan, Príncipen ja Galgan kanssa Cartagenan edustalla kaksi algerialaista alusta. Lokakuussa alus saapui Cartagenaan, mistä se kuljetti varoja Napoliin. Alus saapui 5. marraskuuta Cádiziin Conquistadorin ja Princesan kanssa Alicantesta. Helmikuussa 1735 alus oli huollettavana Cádizissa, missä se sijoitettiin kesäkuussa reserviin.
Tammikuussa 1736 alus lähti Cádizista Pizarron laivastossa La Speziaan ja Livornoon, joista se nouti joukkoja kotimaahan. Alus lähti maaliskuussa 1740 Cádizista Manuel López Pintadon laivueessa, jonka mukana se saapui 24. huhtikuuta Ferroliin. Alus lähti 22. toukokuuta Pintadon 13 linjalaivan ja kahden fregatin laivastossa Ferrolista ajamaan takaa 6-10 Britannian kuninkaallisen laivaston alusta.
Huhtikuussa 1741 alus lähti Ferrolista Leónin ja Galgan kanssa Cádiziin, mistä se palasi Navarron laivueessa Ferroliin. Alus lähti 31. toukokuuta Ferrolista Cádiziin, jonne se saapui kesäkuussa. Alus lähti 15. marraskuuta Cádizista Navarron laivueessa Barcelonaan, missä se oli 6. tammikuuta 1742. Tammikuussa 1742 alus kuljetti Barcelonasta joukkoja Italiaan. Matkalla alus joutui kovaan myrskyyn, mikä pakotti sen hakemaan 24. helmikuuta suojaa Ajacciosta. Alus joutui 6. lokakuuta telakalla ollessan Britannian kuninkaallisen laivaston kolmen aluksen saartamaksi. Miehistö sytytti aluksensa tuleen ja upotti sen 2. maaliskuuta 1743 Ajacciossa. Tämä esti kommodori William Martinin komentamaa brittilaivastoa valtaamasta alusta.
San Isidoro (1776)

| San Isidoro |
| --- | --- |

Aluksen vaiheet
Rakentaja:  Napoli
Laskettu vesille:  1776
Palveluskäyttöön:  1777
Poistui palveluskäytöstä:  tuhoutunut 26. lokakuuta 1794
Tekniset tiedot
Pituus:  42,67 m
Leveys:  14,02 m
Syväys:  7,01 m
Aseistus
Aseistus:  alempi tykkikansi: 26 × 24 naulan tykkiä ylempi tykkikansi:28 × 12 naulan tykkiä keula- ja puolikansi: 12 × 8 naulan tykkiä
San Isidoro oli Espanjan laivaston vuonna 1776 ostama kaksikantinen 68-tykkinen linjalaiva.
Hankinta

Vuonna 1776 Espanjan laivasto vaihtoi suhteellisen uudet 34-tykkiset fregatit Santa Dorotean ja Santa Claran kahteen pienehköön kaksikantiseen Napolin laivaston linjalaivaan. Näistä suuremman San Guiseppen Espanjan laivasto nimesi San Isidoroksi.
Shaku

Shaku (jap. 尺) on vanha japanilainen pituusmitta. Yksi shaku on 30,303 cm. Yksi shaku jakautuu kymmeneen suniin (寸), 3,03 cm. Määritelmällisesti 1 m on 3.300 shakua (10/33). Yksi shaku vastaa bambun kasvupisteiden väliä.
Toisenlaista shaku-mittaa käytettiin kankaan mittaamisessa. Sen pituus oli noin 38 senttimetriä. Kun kaksi eri shakua pitää erottaa toisistaan käytetään kangas-shakusta nimeä kujirajaku, valasshaku (kangasviivoittimet oli tehty valaan hetulasta), ja lyhyempää shakua kutsutaan kanejakuksi eli metallishakuksi.
Vuoden 1966 maaliskuussa Japanin hallitus käski lopettaa mittojen käytön, mutta niitä käytetään edelleen perinteisessä käsityössä. Ken ja jō ovat pidempiä mittoja kuin shaku. Kuusi shakua on yksi ken ja kymmenen shakua on yksi jō. Keniä yleensä käytetään mitatessa shinto- ja buddhalaispyhättöjen pilareiden välimatkoja.
Naran kaupungin eräässä temppelissä on muinainen norsunluusta tehty yhden shakun mitta.
Shakuhachi on japanilainen soitin, joka on yhden shakun ja kahdeksan (jap. hachi) sunin pituinen.
Sanskeri

Sanskeri
| --- | --- |
Muut nimet:  Sandskär
Sijainti:  Haaparanta Ruotsi
Saariryhmä:  Haaparannan saaristo
Sijaintipaikka:  Haaparannan saaristo (en) 
Vesialue:  Perämeri 
| --- | --- |
Asutuskeskukset:  Kumpula
muokkaa - muokkaa wikitekstiä - muokkaa Wikidataa
Sanskeri (ruots. Sandskär) on saari Perämerellä Haaparannan saaristossa. Saari kuuluu nykyisin Haaparannan saariston luonnonsuojelualueeseen ja siksi kulkeminen alueella on ohjattua. Saarella on Kumpulan kylä, jossa on kunnostettuja rakennuksia. Kumpulassa on myös kirkko. Saaren eteläosassa on laajoja nummia ja hiekkakinoksia. Kinokset koostuvat sannasta, jonka mukaan saari on saanut nimensä. Alueella on myös vanhoja kalastukseen liittyviä kivirakennelmia. Pohjoisosassa on kosteikkoja ja lehtimetsää. Sanskerista etelään sijaitsee Malurin ulkosaari.
Aiheesta muualla

Tarunhohtoiset Maluri ja Sanskeri (Arkistoitu – Internet Archive)
The Departed

| The Departed |
| --- | --- |

Ohjaaja:  Martin Scorsese
Käsikirjoittaja:  William Monahan
Tuottaja:   Graham King  Brad Pitt  Brad Grey 
Säveltäjä:  Howard Shore
Kuvaaja:  Michael Ballhaus
Leikkaaja:  Thelma Schoonmaker
Pukusuunnittelija:  Sandy Powell
Pääosat:   Leonardo DiCaprio  Matt Damon  Jack Nicholson  Mark Wahlberg  Martin Sheen  Ray Winstone  Vera Farmiga  Anthony Anderson  Alec Baldwin 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  InterCom Netflix
Ensi-ilta:   2006-10-066. lokakuuta 2006 (Yhdysvallat)  2006-11-1010. marraskuuta 2006 (Suomi)  
Kesto:  151 minuuttia
Alkuperäiskieli:  englanti
Budjetti:  90 miljoonaa dollaria
Tuotto:  289,8 miljoonaa dollaria
Aiheesta muualla
IMDb
Elonet
AllMovie
Infobox OKNimi-testi OK: 
The Departed on vuonna 2006 ensi-iltansa saanut yhdysvaltalainen rikoselokuva, jonka on ohjannut Martin Scorsese. Sen on käsikirjoittanut William Monahan, ja sen pääosia esittävät Leonardo DiCaprio, Matt Damon, Jack Nicholson, Mark Wahlberg, Martin Sheen, Vera Farmiga, Ray Winstone, Anthony Anderson ja Alec Baldwin. The Departed on uudelleenfilmatisointi vuonna 2002 ilmestyneestä hongkongilaisesta jännityselokuvasta Infernal Affairs.
The Departedissa nuorelle poliisille Billy Costiganille annetaan tehtäväksi soluttautua amerikanirlantilaisen gangsterin Frank Costellon rikollisliigaan Bostonissa. Vastaavasti Costellolla on Massachusettsin osavaltion poliisivoimissa kaksoisagentti Colin Sullivan, jonka on tarkoitus estää poliisin suunnitelmat pidättää Costello. Molempien osapuolten johtajat, Costello ja poliisipäällikkö Oliver Charles Queenan, saavat selville, että heidän miestensä joukossa on vastapuolelle työskentelevä myyrä (engl. rat, ’rotta’). Costigan ja Sullivan saavat tehtäväksi selvittää toistensa henkilöllisyydet.
The Departed palkittiin neljällä Oscar-palkinnolla parhaasta elokuvasta, parhaasta ohjauksesta, parhaasta sovitetusta käsikirjoituksesta ja parhaasta leikkauksesta. Oscar-palkinto parhaasta ohjauksesta oli Scorsesen vuosikymmenten mittaisen työuran ensimmäinen, vaikka hän oli ollut viidesti ehdolla parhaasta ohjauksesta ja kahdesti parhaasta sovitetusta käsikirjoituksesta. Mark Wahlberg oli ehdokkaana parhaan miessivuosan Oscar-palkinnosta, mutta palkinnon voitti Alan Arkin elokuvalla Little Miss Sunshine. Elokuva voitti yhden Golden Globen parhaasta ohjauksesta, mutta BAFTA-palkintoja ei yhtäkään kuudesta ehdokkuudesta huolimatta. The Departed palkittiin myös monilla yhdysvaltalaisten elokuvakiltojen ja -kriitikoiden palkinnoilla.
Palkintoja

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Voitto / Ehdokkuus |
| --- | --- | --- | --- |
| Oscar | Paras elokuva | Graham King | Voitto |
| Oscar | Paras ohjaus | Martin Scorsese | Voitto |
| Oscar | Paras sovitettu käsikirjoitus | William Monahan | Voitto |
| Oscar | Paras leikkaus | Thelma Schoonmaker | Voitto |
| Oscar | Paras miessivuosa | Mark Wahlberg | Ehdokkuus |
| Bafta | Paras elokuva | Brad Pitt, Brad Grey, Graham King | Ehdokkuus |
| Bafta | Paras ohjaus | Martin Scorsese | Ehdokkuus |
| Bafta | Paras sovitettu käsikirjoitus | William Monahan | Ehdokkuus |
| Bafta | Paras leikkaus | Thelma Schoonmaker | Ehdokkuus |
| Bafta | Paras miespääosa | Leonardo DiCaprio | Ehdokkuus |
| Bafta | Paras miessivuosa | Jack Nicholson | Ehdokkuus |
| Golden Globe | Paras draamaelokuva |  | Ehdokkuus |
| Golden Globe | Paras ohjaus | Martin Scorsese | Voitto |
| Golden Globe | Paras käsikirjoitus | William Monahan | Ehdokkuus |
| Golden Globe | Paras miespääosa draamaelokuvassa | Leonardo DiCaprio | Ehdokkuus |
| Golden Globe | Paras miessivuosa | Jack Nicholson | Ehdokkuus |
| Golden Globe | Paras miessivuosa | Mark Wahlberg | Ehdokkuus |
Aiheesta muualla

Virallinen sivusto (englanniksi)
The Departed Internet Movie Databasessa (englanniksi)
The Departed Elonet.
The Departed Box Office Mojossa. (englanniksi)
The Departed Rotten Tomatoesissa. (englanniksi)
The Departed Metacriticissä. (englanniksi)
Superparque Sulayr

| Superparque Sulayr |
| --- | --- |
Paikkakunta::  Monachil, Espanja
Talviurheilukeskus:: Sierra Nevada Ski andMountains Resort
Vuori:: Pico Veleta
Rinneluokitus:: Vihreä–Musta
Eri elementtejä:: 48 kpl
Hissi
Hissi:: Jara, Monachil
Tyyppi:: 4-hengen tuolihissi
Kapasiteetti:: 2 880 henkilöä/h, 2 830 henkilöä/h
Ala-asema:: 2 095 m
Väliasema:: 2 334 m–2 372 m
Yläasema:: 2 820 m
Lumilautailun parisuurpujottelu
Lähtö:: 2 575 m
Maali:: 2 420 m
Korkeusero:: 155 m
Pituus:: 440 m
Keskijyrkkyys:: 35,2 %
MM-kilpailu:: 16.3.2017
Lumilautailun paripujottelu
Lähtö:: 2 520 m
Maali:: 2 420 m
Korkeusero:: 100 m
MM-kilpailu:: 15.3.2017
1. MC-kilpailu:: 12.3.2005
Sierra Nevada Cross Course
Skicross
Lähtö:: 2 620 m
Maali:: 2 400 m
Korkeusero:: 220 m
Pituus:: 1 185 m
Keskijyrkkyys:: 18,6 %
Eri elementtejä:: 38 kpl
MM-kilpailu:: 18.3.2017
1. MC-kilpailu:: 11.3.2006
Lumilautacross
Lähtö:: 2 534 m
Maali:: 2 390 m
Korkeusero:: 144 m
Pituus:: 1 000 m
Keskijyrkkyys:: 14,4 %
Eri elementtejä:: 63 kpl
MM-kilpailu:: 12.3.2017
1. MC-kilpailu:: 11.3.2005
Sierra Nevada Slopestyle
Lähtö:: 2 620 m
Maali:: 2 420 m
Korkeusero:: 200 m
Pituus:: 600 m
Keskijyrkkyys:: 33,3 %
Eri elementtejä:: 6 kpl 4 hyppyä ja 2 kaidetta
Sierra Nevada Half Pipe
Pituus:: 160 m
Leveys:: 21 m
Kourun korkeus:: 6,8 m
Keskijyrkkyys:: 18°
Sierra Nevada Moguls
Pituus:: 245 m
Keskijyrkkyys:: 27°
MM-kilpailu:: 8.3.2017, 9.3.2017
1. MC-kilpailu:: 18.3.2010
Sierra Nevada Aerials
MM-kilpailu:: 10.3.2017
Superparque Sulayr (myös Superpark Sulayr) on laskettelupuisto Sierra Nevada Ski and Mountains Resortissa Monachilin kunnassa Espanjassa.
Superparque Sulayrissa järjestettiin talviuniversiadien 2015 freestylehiihto- ja lumilautailukilpailut sekä freestylehiihdon ja lumilautailun maailmanmestaruuskilpailut vuonna 2017. Lisäksi siellä on järjestetty molempien lajien maailmancupkilpailuja.
Varsinaisen Superparque Sulayr alueen ulkopuolella sijaitsevat Aerials -hyppyrit ja kumpareikko.
Sef

Sef tai SEF voi tarkoittaa seuraavia:
Sef Vergoossen (s. 1947), alankomaalainen jalkapallovalmentaja
Suomalaisen elokuvan festivaali, lyh. SEF
Svenska Elektrikerförbunet, lyh. SEF.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sef”, voi hakea sivunnimihaulla, laajalla sivunnimihaulla tai tekstihaulla.
Sefirot

Elämän puu ja sen kymmenen sefiraa
Sefirot (hepr. ‏סְפִירוֹת‎, yks. סְפִירָה, sefira) on osa elämän puuta juutalaisessa mystiikassa eli kabbalassa. Elämän puu on eräänlainen kosmologia, tapa jäsentää maailmankaikkeutta. Sitä käytetään Jumalan ja luomisen ymmärtämiseen. Elämän puu koostuu kymmenestä sefirasta, jotka on yhdistetty 22 polulla. Sefirat kuvaavat jumaluuden eri emanaatioita ja ilmenemismuotoja. Elämän puu on kabbalan keskeinen symboli, joka kuvaa aistimaailman ja yliaistillisen todellisuuden yhteyttä sekä universumin rakennetta. Sefirot-järjestelmään  liittyy  myös aineksia esimerkiksi astrologiasta ja enkeliopista.
Elämän puun kymmenen sefiraa hepreankielisine merkityksineen:
Keter - Kruunu
Hochma - Viisaus
Binah - Ymmärrys
Hesed - Armo
Gibura - Voima/Oikeus
Tiferet - Kauneus/Luovuus
Netzach - Voitto
Hod - Loisto
Yesode - Perusta
Malkuth - Valtakunta
The Crimson Idol

| The Crimson Idol W> A.S.P. |
| --- | --- | --- |

Studioalbumin tiedot
 Julkaistu: 8. heinäkuuta 1992
 Tuottaja(t): Blackie Lawless
 Tyylilaji: heavy metal
 Kesto: 58.05
 Levy-yhtiö: Capitol
W.A.S.P.:n muut julkaisut
| The Headless Children 1989 | The Crimson Idol 1992 | First Blood Last Cuts 1993 |
The Crimson Idol on heavy metal -yhtye W.A.S.P.:in viides albumi. Albumi julkaistiin heinäkuussa 1992. The Crimson Idol on konseptialbumi, joka kertoo tarinan fiktiivisestä rock-muusikko Jonathan Steelistä. Alun perin albumi oli tarkoitus julkaista Blackie Lawlessin soololevynä, mutta levy-yhtiön painostuksesta albumi julkaistiin W.A.S.P.:in nimellä. Kaikki kappaleet ovat Blackie Lawlessin kirjoittamia.
Tarina

Albumi kertoo Jonathan-nimisestä teinipojasta, joka on William ja Elisabeth Steelin poika. Jonathanilla on veli, Michael. Michael on vanhempien suosikkilapsi, mutta Jonathan on täysin epäonnistunut vanhempiensa silmissä. Hän karkaa kotoa sen jälkeen, kun Michael on kuollut auto-onnettomuudessa. Jonathan alkaa kuljeskella kaduilla ja tulee riippuvaiseksi alkoholista ja huumeista. Kun hän kävelee musiikkikaupan ohi, Jonathan huomaa musiikkikaupan ikkunassa kitaran ja haluaa päästä rock-tähdeksi.
Jonathan varastaa kitaran ja soittaa sitä niin usein kuin voi saadakseen rahaa ja päästäkseen levyttämään. Hän tapaa miehen, "Chainsaw Charlien", joka on levy-yhtiön johtaja. Charlie lupaa tehdä Jonathanista rock-tähden ja esittelee Jonathanin Alex Rodmanille, josta tulee Jonathanin manageri. Jonathanista tulee rock-tähti, mutta hän huomaa, ettei rock-tähden elämä ole niin hohdokasta kuin hän kuvitteli. Jonathanista on tullut kuuluisa ja rikas, mutta häneltä puuttuvat ne asiat, joita hän on aina halunnut: vanhempiensa rakkaus ja hyväksyntä.
Eräänä iltana ennen konserttia Jonathan soittaa vanhemmilleen tehdäkseen sovinnon näiden kanssa. Tarinan mukaan Jonathanin ja vanhempien keskustelussa puhutaan vähemmän kuin 50 sanaa, joista neljä viimeistä olivat "meillä ei ole poikaa".  Jonathan tajuaa, ettei hän koskaan voi saada vanhempiensa hyväksyntää ja tämän takia hän päättää tehdä itsemurhan. Konsertissa Jonathan irrottaa kitaransa kielet, muotoilee niistä hirttosilmukan ja hirttää itsensä.
Kiertueet ja elokuva

W.A.S.P. teki vuosina 2007–2008 Crimson Idol World Tour -kiertueen, jonka tarkoitus oli juhlistaa 15 vuotta täyttänyttä albumia. Kiertueen keikoilla albumi on soitettu kokonaan alusta loppuun ja albumin pohjalta kuvattua, silloin vielä julkaisematonta lyhytelokuvaa on näytetty taustalla yhtyeen esiintyessä. Pätkiä elokuvasta on näytetty muillakin kiertueilla. Soitettuaan albumin yhtye piti pienen tauon, jonka jälkeen esitti suurimpia hittejään vuosien varrelta. Kiertueen keikoilla kuvaaminen oli yleisöltä kielletty.
Vuonna 2017 levy-yhtiö laati tiedotteen, jonka mukaan The Crimson Idol -levyn 25-vuotisjuhlavuoden kunniaksi järjestetään Re-Idolized-kiertue, jolla W.A.S.P. soittaa levyn kokonaan – sekä kolme levylle tarkoitettua, mutta pois jätettyä laulua. Kiertue toteutui, mutta kolmea levylle tarkoitettua ja pois jätettyä laulua ei sittenkään esitetty kiertueella, koska niiden esittäminen olisi pilannut laulujen ja taustavideoiden huolellisesti harjoitellun synkronoinnin. Kiertueella soitettiin The Crimson Idol -osion jälkeen tunnettuja lauluja yhtyeen muilta levyiltä samaan tapaan kuin 2007–2008. The Crimson Idol -albumin ohessa oli 1990-luvulla suunniteltu julkaistavan noin 50-minuuttinen elokuva levyn päähenkilön vaiheista. Elokuvaa varten kuvattiin satoja tunteja filmiä, mutta elokuvaa ei ole virallisesti julkaistu ennen levyn 25-vuotisjuhlavuotta 2017, jolloin Napalm Records aikoo julkaista sen eri formaateissa. Re-Idolized-kiertue alkoi Göteborgista 25. syyskuuta 2017 ja päättyy Moskovaan 30. marraskuuta 2017.
Kappaleet

Kaikki kappaleet säveltänyt ja sanoittanut Blackie Lawless.
The Titanic Overture – 3.23
The Invisible Boy – 4.04
Arena of Pleasure – 4.06
Chainsaw Charlie (Murders in the New Morgue) – 7.36
The Gypsy Meets the Boy – 4.08
Doctor Rockter – 3.43
I Am One – 4.27
The Idol – 5.20
Hold on to my Heart – 4.14
The Great Misconceptions of Me – 9.29
Kokoonpano

Blackie Lawless – laulu, kitara, bassokitara, koskettimet
Bob Kulick – kitara
Frankie Banali – rummut
Stet Howland – rummut
Arvostelut

AllMusic:
Aiheesta muualla

The Crimson Idol Discogsissa. (englanniksi)
Albumi The Crimson Idol Encyclopaedia Metallum -sivustolla (englanniksi)
W.A.S.P.
| --- | --- |
Studioalbumit:   W.A.S.P.  The Last Command  Inside the Electric Circus  The Headless Children  The Crimson Idol  Still Not Black Enough  Kill Fuck Die  Helldorado  Unholy Terror  Dying for the World  Neon God: Part I The Rise  Neon God: Part II The Demise  Dominator  Babylon  Golgotha 
Livealbumit:   Live...In the Raw  Double Live Assassins  The Sting  Live...Animal  Live in Japan 1986 
Kokoelmat:   First Blood Last Cuts  The Best of the Best: 1984-2000, Vol. 1  The Best Of The Best  The 7 Savage: 1984-1992
Talonpojan taival

Talonpojan taival  on 45 km:n pituinen retkeilyreitti Ylä-Karjalan -Kainuun maisemissa. Se lähtee Valtimon Puukarista Puukarin Pysäkiltä ja kulkee erämaita pitkin. Matkalla reitti risteää UKK-reittiä. Reitti vie Murtovaaran talomuseon kautta Sotkamon Hiidenportin kansallispuistoon ja päättyy Nurmeksen Peurajärven retkeily-kalastusalueelle. Reitin varrella on yksi vuokra- ja yksi autiokämppä sekä 3 laavua ja 5 nuotiopaikkaa. Alkumatkalla Puukarissa ylitetään Välijoki köysivetoisella lautalla. Katinhännän vuokrakämppä on 6,5 km:n päässä Halmejärven länsipuolella.
Luonto

Maisemalle ovat ominaisia mm. kaskenpolton jäljiltä syntyneet koivikot. Halmejärven itäpuolella on paljon karuja kankaita ja louhikoita. Reitin varrella on metsät ovat enimmäkseen kuusivaltaista, tuoretta mustikkatyypin metsää. Vanhaa metsää haapoineen on Murtovaaran alueella. Reitin suot ovat pääosin ojitettuja rämeitä.
Nähtävyyksiä

Kiuruvaara, 230 m korkea näköalapaikka Halmejärvellä
Vanhat metsät Murtovaaran alueella
Murtovaaran Talomuseo, Suomen ainoa vaara-asutusmuseo
Kanasenvaara, näköalapaikka Sivakkajärven länsipuolella
Hiidenportin kansallispuisto
Peurajärven retkeilykalastusalue
Välijoki, Puukari, köysivetoinen lautta
Eläimistö

Linnuista on reitillä tavattuja mm. ampuhaukka, mehiläishaukka, helmipöllö, huuhkaja sekä pohjoiset taigametsien lajit, kuten kuukkeli, järripeippo ja pohjansirkku. Metsäkanalintuja tavataan usein. Reitillä on onnekkaalla mahdollisuus nähdä vilahdus suurpedoistamme.
Aiheesta muualla

Pohjois-Karjalan retkeilyreitit
Talonpojan taival
Hiidenportin kansallispuisto
Kanasenvaara
Kiuruvaara
Murtovaaran talomuseo
Peurajärven virkistysalue
Välijoki
Sara (lehti)

Sara oli Sanoma Magazines -yhtiön ”aikuisille naisille” suunnattu naistenlehti, joka ilmestyi lokakuusta 2006 helmikuuhun 2012. Sen päätoimittajana toimi Kristiina Dragon.
Sanoma Magazines lanseerasi lokakuussa 2006 yli nelikymppisille naisille suunnatun Sara-lehden. Levikkitavoite oli seuraavien kolmen vuoden aikana 70 000. Sanoma Magazines panosti Saran lanseeraukseen runsaat kaksi miljoonaa euroa.
Seuraaja Iiris ilmestyi vain puolitoista vuotta

Sara-lehden viimeinen numero ilmestyi helmikuussa 2012, ja maaliskuussa Sanoma Magazines aloitti uuden naistenlehden nimeltä Iiris. Sarasta Iiriksen palvelukseen siirtyivät tuolloin toimitussihteeri, toimittaja ja graafikko. Lokakuussa 2013 myös Iiris lakkautettiin.
Shiseido

| Shiseido Co> , Ltd. |
| --- | --- |

Yritysmuoto:  julkinen osakeyhtiö (K.K.)
Osake:  TYO: 4911
ISIN:  JP3351600006
Perustettu:  17. syyskuuta 1872
Kotipaikka:   Tokio, Japani
Toimiala:  kosmetiikka
Kotisivu:  www.shiseidogroup.jp
Infobox OKVirheellinen NIMI-arvo: 
Shiseido-yhtiön pääkonttori.
Shiseido Company, Limited (jap. 株式会社資生堂, Kabushiki gaisha Shiseido) on japanilainen kosmetiikkayritys, jonka pääkonttori sijaitsee Tokiossa.
Se on 1. sijalla Japanin markkinaosuudessa ja 5. globaalissa markkinaosuudessa. Se toimii noin 120 maassa ympäri maailmaa, ja ulkomaanmyynnin osuus ylittää 60 prosenttia.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (japaniksi)
Screen Actors Guild Awards 2016

Screen Actors Guild Awards 2016 oli järjestyksessään 22. SAG-palkintogaala, jossa yhdysvaltalainen Screen Actors Guild -ammattilitto jakoi näyttelijöille palkintoja roolisuorituksista vuoden 2015 elokuvissa ja televisio-ohjelmissa. Gaala järjestettiin 30. tammikuuta 2016.
Ehdokkaat julkistettiin 9. joulukuuta 2015.